ai4bharat/Pralekha huggingface dataset:
संरक्षण मंत्रालय
आधुनिक सर्वेक्षण तंत्रज्ञानाचा वापर करून तीन वर्षांत संरक्षण मंत्रालयाच्या 17.78 लाख एकर भूभागाचे सर्वेक्षण
संरक्षण संपदा कार्यालयांच्या नोंदीनुसार, संरक्षण मंत्रालयाकडे सुमारे 17.99 लाख एकर एवढ्या जमिनीचे क्षेत्र आहे. ज्यापैकी अंदाजे 1.61 लाख एकर जमीन 62 अधिसूचित छावणी क्षेत्रांमध्ये आहे. छावणी क्षेत्रांच्या बाहेर सुमारे 16.38 लाख एकर क्षेत्र विविध भागात विखुरलेले आहे. 16.38 लाख एकर जमिनीपैकी, सुमारे 18,000 एकर जमीन एकतर शासनाने भाड्याने घेतलेली आहे किंवा इतर सरकारी विभागांकडे हस्तांतरित केल्यामुळे नोंदीमधून वगळण्याचे प्रस्तावित आहे.
संरक्षण जमिनीचे स्पष्ट सीमांकन आणि सीमा सर्वेक्षण आणि संरक्षण, याची आवश्यकता लक्षात घेऊन संरक्षण मंत्रालयाच्या संपदा महासंचालनालयाने संरक्षण भूमीचे सर्वेक्षण ऑक्टोबर 2018 पासून सुरू केले.
सर्वेक्षणात इलेक्ट्रॉनिक टोटल स्टेशन  आणि डिफरेंशियल ग्लोबल पोझिशनिंग सिस्टम  सारख्या आधुनिक सर्वेक्षण तंत्रज्ञानाचा वापर करण्यात आला. प्रक्रियेला आणखी गती देण्यासाठी, विश्वासार्ह, मजबूत आणि कालबद्ध परिणामांसाठी ड्रोन प्रतिमा आणि उपग्रह प्रतिमा आधारित सर्वेक्षणाचा लाभ घेण्यात आला.
प्रथमच ड्रोन प्रतिमा आधारित सर्वेक्षण तंत्रज्ञानाचा वापर राजस्थानमधील लाखो एकर संरक्षण भूमीच्या सर्वेक्षणासाठी करण्यात आला. भारतीय महासर्वेक्षकांच्या साहाय्याने काही आठवड्यातच संपूर्ण क्षेत्राचे सर्वेक्षण करण्यात आले, ज्यासाठी पूर्वी अनेक वर्ष लागायची.
भाभा अणुसंशोधन केंद्राच्या  सहकार्याने डिजीटल एलिव्हेशन मॉडेल  चा वापर करून डोंगराळ भागातील संरक्षण भूभागाच्या अधिक चांगल्या चित्रणासाठी 3D मॉडेलिंग तंत्र देखील वापरण्यात आले.
गेल्या 6 महिन्यांत, संरक्षण सचिवांच्या सक्रिय हस्तक्षेपामुळे आणि नवीनतम सर्वेक्षण तंत्रज्ञानाच्या वापरामुळे, सर्वेक्षणात वेगाने प्रगती झाली. गेल्या तीन महिन्यात 17.78 लाख एकरांपैकी 8.90 लाख एकर क्षेत्राचे सर्वेक्षण करण्यात आले.
देशभर पसरलेल्या सुमारे 18 लाख एकर संरक्षण मंत्रालयाच्या जमिनीच्या सर्वेक्षणाचा हा प्रचंड मोठा उपक्रम, आतापर्यंत मानवी प्रयत्नांच्या बळावर विसावलेला होता. हे सर्वेक्षण, केंद्र सरकारच्या डिजिटल इंडियाला चालना देण्याच्या अनुषंगाने अल्पावधीतच भू सर्वेक्षणासाठी उदयोन्मुख तंत्रज्ञानाचा उपयोग करून घेण्याचे एक अद्वितीय उदाहरण आहे. अशा प्रकारचा उपक्रम स्वातंत्र्याच्या 75 वर्षानंतर आयोजित करण्यात आल्याची वस्तुस्थिती या उपक्रमाला स्वातंत्र्याच्या अमृत महोत्सवाअंतर्गत समारोहाचा भाग करत आहे.
ऊर्जा मंत्रालय
स्मार्ट ग्रिड तंत्रज्ञानामध्ये प्रशिक्षण, संशोधन आणि उद्योजकता यांचा विकास करण्यासाठी पीएफसी अर्थात पॉवर फायनान्स कॉर्पोरेशनने आयआयटी-कानपूरबरोबर केला करार
नवी दिल्ली, 29 जुलै 2020
स्मार्ट ग्रिड तंत्रज्ञानामध्ये प्रशिक्षण, संशोधन आणि उद्योजकता यांचा विकास करण्यासाठी पीएफसी अर्थात पॉवर फायनान्स कॉर्पोरेशनने आयआयटी-कानपूरबरोबर सामंजस्य करारावर स्वाक्षरी केली आहे. या सामंजस्य करारा अंतर्गत पीएफसी सीएसआर उपक्रमांतर्गत आयआयटी-कानपूरला 2,38,97,000 रुपयांची आर्थिक मदत करेल.
स्मार्ट ग्रिड तंत्रज्ञानावर संशोधन आणि विकासासाठी पायाभूत सुविधा विकसित करण्यासाठी आयआयटी-कानपूरला मदत करणे हा कराराचा उद्देश आहे, असे पीएफसीचे कार्यकारी संचालक  आर. मुरहरी यांनी सांगितले. प्रकल्पाचा एक भाग म्हणून आयआयटी-कानपूर 90 सहभागींना स्मार्ट ग्रिड तंत्रज्ञानाचे प्रशिक्षण देईल आणि निवडक 9 उमेदवारांना ग्रिड तंत्रज्ञानावरील कल्पनांच्या विकासासाठी फेलोशिप प्रदान करेल. आयआयटी-कानपूरच्या स्टार्ट-अप इनोव्हेशन अँड इनक्युबेशन सेंटर  कडून सहाय्य केले जाईल आणि उद्योजक उपक्रम राबवण्यासाठी प्रोत्साहित केले जाईल.
G.Chippalkatti/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
निती आयोग
नीती आयोगाच्या उपाध्यक्षपदी सुमन बेरी
नीती आयोगाचे उपाध्यक्ष म्हणून सुमन बेरी यांचे नीती आयोग स्वागत करत आहे. अनुभवी अर्थशास्त्रज्ञ आणि संशोधन प्रशासक असलेले बेरी नीती आयोगाचे उपाध्यक्ष म्हणून डॉ राजीव कुमार यांच्याकडून आज पदभार स्वीकारतील.
"राजीव कुमार यांनी माझ्याकडे अनेक नवीन, प्रतिभाशाली युवावर्ग असलेला आणि सरकारच्या हितसंबंधितांना जोडणाऱ्या एका गतिशील संस्थेचा पदभार दिला आहे,"असे बेरी यांनी म्हटले आहे. “जागतिक अनिश्चिततेच्या काळात माझ्याकडे हा कार्यभार सोपवण्यात आला हा माझा सन्मान आहे,असे मला वाटते. सखोल विश्लेषण आणि विस्तृत वादविवादाच्या आधारे पुढील मार्गाची आखणी करणे आणि भारतातील विविध राज्यांसोबत काम करणे हे नीती आयोगासाठी आव्हानात्मक आहे, भारताची आर्थिक आणि सामाजिक निवड,ही संपूर्ण जगासाठी महत्त्वाची आहे,” असे ते पुढे म्हणाले.
बेरी यांनी यापूर्वी राष्ट्रीय आर्थिक उपयोजित संशोधन परिषद  चे महासंचालक  आणि रॉयल डच शेलचे प्रमुख जागतिक अर्थतज्ञ म्हणून काम पाहिले आहे. ते पंतप्रधानांच्या आर्थिक सल्लागार परिषद, सांख्यिकी आयोग आणि भारतीय रिझर्व्ह बँकेच्या चलनविषयक धोरणसंबंधी तांत्रिक सल्लागार समितीचे सदस्यही होते.
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरणाने 218.68 कोटी मात्रांची संख्या ओलांडली
12 ते 14 वयोगटातील 4.10 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 38,293
गेल्या 24 तासात 3,805 नव्या कोरोना रुग्णांची नोंद.
रुग्ण बरे होण्याचा दर सध्या 98.73%
सध्याचा साप्ताहिक पॉझिटिव्हिटी दर 1.39%
आज सकाळी 7 वाजेपर्यंत प्राप्त झालेल्या प्राथमिक अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 218.68  कोटी मात्रांची संख्या ओलांडली आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.10  कोटींपेक्षा जास्त किशोरवयीन बालकांना लसीची पहिली मात्रा देण्यात आली आहे. तसेच 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वाढवणारी वर्धित लसमात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या प्राथमिक अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,15,204
|
|
2nd Dose
|
|
1,01,18,887
|
|
Precaution Dose
|
|
70,28,132
|
|
FLWs
|
|
1st Dose
|
|
1,84,36,829
|
|
2nd Dose
|
|
1,77,16,548
|
|
Precaution Dose
|
|
1,36,59,353
|
|
Age Group 12-14 years
|
|
1st Dose
|
|
4,10,30,931
|
|
2nd Dose
|
|
3,17,93,640
|
|
Age Group 15-18 years
|
|
1st Dose
|
|
6,19,46,334
|
|
2nd Dose
|
|
5,30,78,937
|
|
Age Group 18-44 years
|
|
1st Dose
|
|
56,12,83,472
|
|
2nd Dose
|
|
51,58,13,517
|
|
Precaution Dose
|
|
9,62,02,389
|
|
Age Group 45-59 years
|
|
1st Dose
|
|
20,40,31,332
|
|
2nd Dose
|
|
19,69,72,934
|
|
Precaution Dose
|
|
4,90,06,717
|
|
Over 60 years
|
|
1st Dose
|
|
12,76,70,033
|
|
2nd Dose
|
|
12,31,46,337
|
|
Precaution Dose
|
|
4,74,94,321
|
|
Precaution Dose
|
|
21,33,90,912
|
|
Total
|
|
2,18,68,45,847
भारतातील रुग्णसंख्या सध्या 38,293 इतकी आहे, ती देशाच्या एकूण रुग्णसंख्येच्या तुलनेत 0.9% इतकी आहे.
परिणामी, भारतात रुग्ण बरे होण्याचा दर 98.73%. झाला आहे.
गेल्या 24 तासांत 5,069 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,24,164 इतकी झाली आहे.
गेल्या 24 तासात 3,805 नव्या कोरोना रुग्णांची नोंद झाली.
गेल्या 24 तासात एकूण 2,95,416 चाचण्या करण्यात आल्या. भारताने आतापर्यंत एकूण 89.53  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.39 टक्के तर दैनंदिन पॉझिटिव्हिटी दर 1.29 टक्के इतका आहे.
पंतप्रधान कार्यालय
गणेश चतुर्थीनिमित्त पंतप्रधानांकडून देशवासियांना शुभेच्छा
नवी दिल्ली, 2 सप्टेंबर 2019
पंतप्रधान नरेंद्र मोदी यांनी गणेश चतुर्थीनिमित्त देशवासियांना शुभेच्छा दिल्या आहेत.
‘‘सर्व देशवासियांना गणेश चतुर्थीच्या पवित्र उत्सवानिमित्त माझ्या भरपूर शुभेच्छा! गणपती बाप्पा मोरय्या!! सर्वांवर गणेशाची कृपा व्हावी, अशी गणेश चतुर्थीनिमित्त मी कामना करतो,’’ असं पंतप्रधानांनी आपल्या शुभेच्छा संदेशामध्ये म्हटलं आहे.
D.Wankhede/S.Bedekar/P.Kor
(Visitor Counter : 63
रस्ते वाहतूक आणि महामार्ग मंत्रालय
अर्थसंकल्प, नवभारताला नवी प्रतिमा बहाल करणारा ऐतिहासिक अर्थसंकल्प असल्याचे श्री नितीन गडकरी यांचे गौरवोद्गार
नवी दिल्ली, 1 फेब्रुवारी 2022
केंद्रीय रस्ते वाहतूक आणि महामार्ग मंत्री श्री नितीन गडकरी यांनी हा अर्थसंकल्प नवभारताला नवी दृष्टी देणारा ऐतिहासिक अर्थसंकल्प असल्याचे म्हटले आहे. ते म्हणाले, की हीच या 21 व्या शतकाची प्रतिमा आहे,आपली आर्थिक उद्दिष्टे आणि प्राधान्यक्रम या अर्थसंकल्पाने आधीच ठरवले आहेत. अनुसूचित जाती, अनुसूचित जमाती, शेतकरी, ग्रामीण भारत, कृषी भारत आदिवासी भारत, गाव, गरीब मजूर जनता अशा सर्व क्षेत्रांतील लोकांच्या कल्याणाला या अर्थसंकल्पात सर्वोच्च प्राधान्य दिले गेले आहे, असे श्री गडकरी म्हणाले. दुसरे सर्वोच्च प्राधान्य पायाभूत सुविधांना आहे. भारतमाला आणि सागरमाला यांच्यासोबत काम करण्याची संधी मला मिळाल्याने मी खरोखरच आनंदात आहे, असे गडकरी म्हणाले आणि आता त्यासोबत पर्वतमाला हा नवीन उपक्रम सुरू करण्यात आला आहे. रोप वे, केबल कार ही देशाच्या विशेषतः डोंगराळ भागासाठी एक उत्तम भेट आहे. ते पुढे म्हणाले की याचा लाभ ईशान्येकडील प्रदेश , उत्तराखंड, हिमाचल आणि काश्मीरला होईल. श्री गडकरी म्हणाले, की केवळ वस्तूंची ने-आण नव्हे तर पर्यटनासाठी देखील हे खूप महत्वाचे आहे कारण यामुळे अधिक रोजगार क्षमता निर्माण होऊ शकते. ते म्हणाले की, हा अर्थसंकल्प पंतप्रधानांच्या नवीन दृष्टिकोनाचे प्रतिबिंब आहे आणि देशाला हा उत्कृष्ट अर्थसंकल्प दिल्याबद्दल मी अर्थमंत्र्यांचे आभार. मानतो.G.Chippalkatti/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
माहिती आणि प्रसारण मंत्रालय
नेल्सन मंडेला आंतरराष्ट्रीय दिवस : विख्यात |नेते -मुत्सदी राजकारणी नेल्सन मंडेला यांना फिल्म डिव्हिजनची आदरांजली
‘नेल्सन मंडेला: स्वातंत्र्याचा मसीहा’ या लघुपटाचे https://filmsdivision.org/ या संकेतस्थळावर उद्या प्रसारण
वर्णभेदविरोधी चळवळीचे प्रणेते आणि नोबेल शांतता पुरस्कार प्राप्त नेते नेल्सन मंडेला यांच्या 103 व्या जयंतीनिमित्त 18जुलै 2021 रोजी 'आंतरराष्ट्रीय नेल्सन मंडेला दिन' साजरा केला जाणार आहे यानिमित्त फिल्म डिव्हिजनच्या वतीने मंडेला यांना आदरांजली वाहण्यात येणार आहे. फिल्म्स डिव्हिजनच्या https://filmsdivision.org/ या संकेतस्थळावर ,'डॉक्युमेंटरी ऑफ द वीक ” या विभागाअंतर्गत या महान नेता-राजकारणी आणि मानवाधिकार कार्यकर्त्यावर एक लघुपट प्रदर्शित केला जाणार आहे. हा लघुपट फिल्म डिव्हिजनची यूट्यूब वाहिनी, https://www.youtube.com/user/FilmsDivision वर देखील पाहता येईल.
‘नेल्सन मंडेला: स्वातंत्र्याचा मसीहा’  हा लघुपट वर्णभेदाविरूद्धच्या लढ्यात लोकांचे नेतृत्व करत 27 वर्षे तुरुंगवासाची शिक्षा भोगल्यानंतर 1994 च्या निवडणुकीत आफ्रिकन राष्ट्रीय काँग्रेसला विजय मिळवून देणाऱ्या दक्षिण आफ्रिकेच्या महान नेत्याचे जीवन आणि संघर्ष अधोरेखित करतो. 1990 साली नेल्सन मंडेला भारत दौऱ्यावर आले होते लघुपटात त्यांचा भारत दौरा आणि भारतीय लोकांकडून मिळालेला सर्व प्रकारचा आदर आणि आपुलकी याचे चित्रणही या लघुपटात आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 87.66 Cr. vaccine doses have been administered so far under Nationwide Vaccination Drive
- India reports daily new cases less than 20,000; 18,870 new cases in the last 24 hours
- Active cases account for less than 1% of total cases, currently at 0.84%; Lowest since March 2020
- India's Active caseload stands at 2,82,520; lowest in 194 days
- Recovery Rate currently at 97.83%; Highest since March 2020
- 28,178 recoveries in the last 24 hours increases Total Recoveries to 3,29,86,180
- Weekly Positivity Rate  less than 3% for last 96 days
- Daily positivity rate  less than 3% for last 30 days
- 56.74 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 29 सप्टेंबर 2021
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 54,13,332 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 87 कोटी 66 लाखाहून अधिक  मात्रांची संख्या पार केली आहे. देशभरात 85,33,076 सत्रांच्या आयोजनातून हे उद्दिष्ट साध्य करण्यात आले. गेल्या 24 तासांत 28,178 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,29,86,180 झाली आहे. परिणामी, सध्या, भारतातील रोगमुक्ती दर 97.83% आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग चौऱ्याण्णव दिवस, रोज नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे. भारतात प्रतिदिन नोंदल्या जाणाऱ्या नव्या कोविड बाधितांची संख्या सलग दोन दिवस 20,000 हून कमी आहे. गेल्या 24 तासांत, 18,870 नव्या कोविड ग्रस्त रुग्णांची नोंद झाली. भारतातील कोविड सक्रीय रुग्णसंख्या सध्या 2,82,520 इतकी आहे आणि ही गेल्या 194 दिवसांतील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.84% आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 15,04,713 चाचण्या करण्यात आल्या. देशात आतापर्यंत एकंदर 56 कोटी 74 लाखांहून अधिक  चाचण्या करण्यात आल्या आहेत. देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.82% असून गेले 96 दिवस हा दर 3%हून कमी राहिला आहे. तर दैनंदिन पॉझिटीव्हिटी दर आज 1.25% इतका आहे. दैनंदिन पॉझिटीव्हिटी दर गेले सलग 30 दिवस 3% हून कमी आहे आणि आता गेले सलग 113 दिवस हा दर 5% हून कमी राहिला आहे.
इतर अपडेट्स :
- राज्ये आणि केंद्रशासित प्रदेश सरकारे तसेच खासगी रुग्णालयांकडे 4 कोटी 57 लाखांहून अधिक मात्रा अजूनही शिल्लक तर 83 लाख 80 हजार मात्रांची पुरवठा प्रक्रिया सुरु आहे.
महत्त्वाचे ट्विट्सJaydevi PS/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
राष्ट्रपती कार्यालय
ईस्टरच्या पूर्वसंध्येला राष्ट्रपतींनी जनतेला दिल्या शुभेच्छा
राष्ट्रपती द्रौपदी मुर्मु यांनी ईस्टरच्या पूर्वसंध्येला देशातील जनतेला ईस्टरच्या शुभेच्छा दिल्या आहेत.
“ईस्टरच्या पवित्र सणाचे औचित्य साधून देश आणि परदेशात वसलेल्या नागरिकांना विशेषतः ख्रिस्ती समुदायाला मी शुभेच्छा देते.
येशू ख्रिस्तांच्या पुनरुत्थानाचा दिवस म्हणून साजरा केला जाणारा हा सण आनंद, प्रेम आणि करुणेचे महत्त्व अधोरेखित करणारा आहे. येशू ख्रिस्तानी सत्य आणि न्यायासाठी जीवनाचे बलिदान देऊन आपल्याला प्रेम आणि क्षमाशीलतेचा संदेश दिला.
भगवान येशू ख्रिस्तांच्या मुल्यांचा अंगीकार करून समाजात प्रेम आणि एकोपा प्रस्थापित करूया. त्याचबरोबर, देशाच्या विकासासाठी हातभार लावण्याची प्रतिज्ञा करूया,” असा संदेश राष्ट्रपतींनी दिला आहे.
राष्ट्रपतींचा संदेश वाचण्यासाठी इथे क्लिक करा -
परराष्ट्र व्यवहार मंत्रालय
पुण्यात होणाऱ्या जी-20 बैठकीच्या पार्श्वभूमीवर सायकल फेरीचे आयोजन
जून महिन्यात पुण्यामध्ये G-20 अंतर्गत दोन बैठका होत आहेत, त्यानिमित्त पुणे महानगरपालिका सायकल क्लबच्या वतीने भव्य सायकल फेरीचे आयोजन करण्यात आले होते.
भारताकडे G20 परिषदेचे यंदा असलेले अध्यक्षपद, याबद्दलची जनजागृती व "सायकल चालवा पर्यावरण वाचवा" हा संदेश घेऊन सायकल स्वार आज पुणे शहरात फिरले.
पुणे महानगरपालिकेचे अतिरिक्त महापालिका आयुक्त  विकास ढाकणे यांनी सायकल फेरीला झेंडा दाखवून सुरुवात करून दिली.
सुमारे 2200 सायकल प्रेमींनी या उपक्रमास उत्स्फूर्त प्रतिसाद दिला. पुणे मनपा भवन, मॉडर्न कॅफे चौक, जंगली महाराज रस्ता, टिळक रस्ता, अभिनव महाविद्यालय चौक, बाजीराव रस्ता, शनिवार वाडा मार्गे पुन्हा मनपा भवन या मार्गाने सर्व सायकल वीरांनी शहरात चक्कर मारली. अतिशय उत्साहवर्धक वातावरणात विविध वयोगटातील स्त्री पुरुष या फेरीमध्ये सहभागी झाले होते. लहान मुलांचा सहभाग देखील लक्षणीय होता. सर्व सहभागी सायकल स्वारांना G-20 स्मृतीपदके देण्यात आली.
फेरीचे नेतृत्व सुरेश परदेशी, मुख्य समन्वयक पुणे मनपा सायकल क्लब, यांनी केले; तसेच महिला गटाचे नेतृत्व नेहा भावसार यांनी केले.
याप्रसंगी क्रीडा विभाग उपायुक्त चेतना केरुरे, अतिक्रमण विभाग उपायुक्त माधव जगताप, पर्यावरण अधिकारी मंगेश दिघे इत्यादी अधिकारी व कर्मचारी मोठ्या प्रमाणात उपस्थित होते.
पंतप्रधान कार्यालय
पूंछ येथील अपघातात झालेल्या जीवितहानीबद्दल पंतप्रधानांनी व्यक्त केले दुःख
पीएमएनआरएफमधून पिडीतांसाठी सानुग्रह अनुदान केले जाहीर
नवी दिल्ली, 14 सप्टेंबर 2022
पूंछ येथील रस्ते अपघातात झालेल्या जीवितहानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे. अपघातग्रस्तांसाठी त्यांनी पीएमएनआरएफ अर्थात पंतप्रधान राष्ट्रीय मदत निधीमधून सानुग्रह अनुदान देण्याची घोषणादेखील केली आहे.
पंतप्रधान कार्यालयाने पाठविलेल्या ट्विट संदेशात म्हटले आहे;
“पूंछ येथील रस्ते अपघातात लोकांचा मृत्यू होणे वेदनादायी आहे. अपघातात आपल्या प्रियजनांना गमावून बसलेल्या नागरिकांच्या दुःखात सहभागी आहे. या अपघातात जखमी झालेल्यांच्या प्रकृतीत लवकर सुधारणा व्हावी यासाठी मी प्रार्थना करतो. या अपघातात मृत्यू पावलेल्या प्रत्येक व्यक्तीच्या जवळच्या वारसाला पीएमएनआरएफ मधून दोन लाख रुपये तर जखमींना प्रत्येकी 50,000 रुपये देण्यात येतील :पंतप्रधान
S.Kulkarni /S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
मे. हाय ग्राउंड एण्टरप्राइजेस लिमिटेडच्या व्यवस्थापकीय संचालकाला जीएसटी गुप्तवार्ता महासंचालनालयाच्या मुंबई क्षेत्रीय एककाकडून अटक
मुंबई, 19 सप्टेंबर 2019
जीएसटी गुप्तवार्ता महासंचालनालयाच्या मुंबई क्षेत्रीय एककाने मे. हाय ग्राउंड एंटरप्राइजेस लिमिटेडचा व्यवस्थापकीय संचालक संदीप उर्फ करण अरोरा याला अटक केली आहे. 17 सप्टेंबर 2019 रोजी ही अटक झाली. न्यायालयीन कोठडीत त्याची रवानगी करण्यात आली आहे.
वस्तू किंवा सेवा न पुरवताच, प्रत्यक्ष पावत्यांखेरीजच बनावट इनपुट टॅक्स क्रेडिट  मंजूर केल्याच्या, उपलब्ध केल्याच्या आणि वापर केल्याच्या आरोपांखाली ही अटक करण्यात आली आहे.
आतापर्यंतच्या तपासानुसार मे. हाय ग्राऊंड एण्टरप्राइजेस लिमिटेडने सुमारे 420 कोटी रुपये मूल्यांच्या पावत्यांच्या आधारे सुमारे 77 कोटी रुपये बनावट आयटीसी उपलब्ध करुन दिले. मे. हाय ग्राऊंड एण्टरप्राइजेस लिमिटेडने इनव्हाइसेस केलेल्यांपैकी अनेक कंपन्या बनावट असल्याचे आढळून आले आहे.
नवी दिल्ली, कोलकाता, हैदराबाद, बंगळुरु, पुणे इत्यादी ठिकाणी यासंदर्भात घालण्यात आलेल्या छाप्यांमधून आणि नोंदवण्यात आलेल्या जबानीतून संदीप उर्फ करण अरोरा हा या कटाचा मुख्य सूत्रधार असल्याचे दिसून येत आहे.
सक्तवसुली संचालनालय आणि प्राप्तिकर विभागासारख्या इतर संस्थाही अरोराबाबत तपास करत होत्या. व्हॅट घोटाळ्याप्रकरणी इंग्लंड सरकारही त्याचा शोध घेत होते.
B.Gokhale/S.Kakade/D.Rane
(Visitor Counter : 81
राष्ट्रपती कार्यालय
राष्ट्रपती द्रौपदी मुर्मू यांनी सिमल्याच्या एनएएए येथे भारतीय लेखापरीक्षण आणि लेखा विभागातील प्रशिक्षणार्थी अधिकाऱ्यांशी साधला संवाद
देश आणि देशातील नागरिकांशी संबंधित समस्यांबद्दल निर्णय घेताना तसेच धोरणांची अंमलबजावणी करताना, मानवतेचा स्पर्श आणि संवेदनशीलतेचे महत्त्व समजून घ्यावे - राष्ट्रपती मुर्मू यांनी भारतीय लेखापरीक्षण सेवेतील अधिकाऱ्यांना केले आवाहन
नवी दिल्ली, 19 एप्रिल 2023
भारताच्या राष्ट्रपती, द्रौपदी मुर्मू यांनी आज  सिमल्याच्या राष्ट्रीय लेखापरीक्षण आणि लेखा अकादमीला भेट दिली आणि भारतीय लेखापरीक्षण आणि लेखा सेवेतील प्रशिक्षणार्थी अधिकाऱ्यांशी संवाद साधला.
प्रशिक्षणार्थी अधिकाऱ्यांना मार्गदर्शन करताना राष्ट्रपती म्हणाल्या की, नियंत्रक आणि महालेखा परीक्षक  आणि भारतीय लेखा आणि लेखा विभागाचे अधिकारी म्हणून जबाबदारी आणि पारदर्शकतेची तत्त्वे लागू करण्याची संधी मिळणे,ही सर्वांसाठी अभिमानाची बाब आहे. त्या म्हणाल्या,की सर्वोच्च लेखापरीक्षण संस्थेची भूमिका केवळ देखरेख ठेवण्यापुरती मर्यादित नाही तर माहितीपूर्ण धोरण तयार करण्यासाठी आवश्यक ‘इनपुट’ प्रदान करणे देखील आहे. भारतीय लेखापरीक्षण आणि लेखा विभाग आणि त्यांचे सक्षम अधिकारी यांच्यामार्फत कॅग या दोन्ही उद्दिष्टांचा प्रभावीपणे पाठपुरावा करत आहे. राज्यघटनेच्या आदर्शांचे पालन करणे आणि राष्ट्र उभारणीसाठी निष्ठेने आणि वचनबद्धतेने कार्य करणे हे सर्वांचे कर्तव्य आहे.
लेखा परीक्षणाच्या प्रक्रियेचे डिजिटायझेशन करण्याबद्दल राष्ट्रपती म्हणाल्या की, ‘वन इंडियन ऑडिट अँड अकाउंट्स डिपार्टमेंट वन सिस्टीम’ हा अलीकडेच सुरू करण्यात आलेला हा एक प्रशंसनीय उपक्रम आहे. ब्लॉकचेन, डेटा अॅनालिटिक्स, व्हर्च्युअल ऑडिट रूम इत्यादी तंत्रज्ञानाचा वापर पारदर्शकता आणि अनुपालन सुनिश्चित करण्यासाठी मोठ्या प्रमाणावर केला जाऊ शकतो. परंतु तंत्रज्ञान मानवी हस्तक्षेपाची गरज बदलू शकत नाही आणि तसे केले जावू नये. निर्णय घेताना आणि धोरणांची अंमलबजावणी करताना देश आणि नागरिकांशी संबंधित समस्यांबाबत मानवतेचा स्पर्श आणि संवेदनशीलतेचे मूल्य समजून घेण्याचे आवाहन, त्यांनी युवा अधिकाऱ्यांना केले.
राष्ट्रपती मुर्मू म्हणाल्या की ऑडिटचे प्राथमिक उद्दिष्ट दोष शोधण्याऐवजी प्रक्रिया आणि धोरणे सुधारणे हे असले पाहिजे. म्हणून, लेखापरीक्षणानतंर शिफारशी स्पष्टपणे आणि खात्रीने कळवणे आवश्यक आहे. यामुळे नागरिकांच्या जास्तीत जास्त फायद्यासाठी सार्वजनिक सेवा आणि त्यांचे वितरण सुधारण्यास मदत होईल. राष्ट्रपतींनी भारतीय लेखापरीक्षण आणि लेखा सेवा अधिकाऱ्यांना नेहमी देशातील नागरिकांचे कल्याण आपल्याला करायचे आहे, हे लक्षात ठेवावे आणि त्याच दृष्टिकोनात नि:ष्पक्षपणे काम होणे हे सुनिश्चित करण्याचे आवाहन केले.
राष्ट्रपतींचे संपूर्ण भाषण जाणून घेण्यासाठी कृपया येथे क्लिक करा.
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 46
पर्यटन मंत्रालय
‘देखो अपना देश’ वेबमालिकेमध्ये पर्यटन मंत्रालयाच्यावतीने हैदराबादच्या सांस्कृतिक वारशाचे दर्शन
पर्यटन मंत्रालयाच्यावतीने ‘देखो अपना देश’ वेबमालिकेमध्ये दि. 22 ऑगस्ट,2020 रोजी हैदराबादच्या सांस्कृतिक वारशाची झलक दाखविण्यात आली. दि.14 एप्रिल,2020 पासून सुरू झालेल्या या वेबमालिकेचे 50 वे सत्र पार पडले. देशातल्या अनेक स्थानांविषयी लोकांना फारशी माहिती नसते, त्यामुळे त्यांना अशा स्थानांना भेट देणे आणि पर्यटनाचा आनंद घेणे साध्य होत नाही. पर्यटकांमध्ये अशा दुर्लक्षित स्थानांच्या विविध पैलूंची माहिती करून देण्यासाठी आणि देशातल्या पर्यटन स्थानांविषयी जागरूकता निर्माण करण्यासाठी पर्यटन मंत्रालयाने ‘देखो अपना देश’ या वेबमालिकेचे आयोजन केले आहे. या माध्यमातून एक भारत श्रेष्ठ भारत संकल्पनेला बळकटी मिळत आहे.
हैदराबादच्या सांस्कृतिक वारशाची ओळख करून देणा-या मालिकेमध्ये निजामाच्या काळापासून आलेला वारसा, इस्लामिक संस्कृतीचा एकूणच हैदराबाद शहरावर असलेला प्रभाव, उर्वरित तेलंगणापेक्षा हे शहर भिन्न आहे, याची माहिती देण्यात आली. तसेच हैदराबादची स्थापत्यकला, भोजन आणि जीवनशैली तसेच भाषा यांच्यावर असलेला प्रभाव, यांची माहिती देण्यात आली. हैदराबादच्या नवीन भागावर आता जागतिक संस्कृतीच्या खुणा जाणवतात, हेही या वेबमालिकेत सादरकर्त्याने स्पष्ट केले. हैदराबादला साहित्य आणि ललित कला यांची समृद्ध परंपरा लाभली आहे. शहरामध्ये विविध प्रकारची संग्रहालये, कलादालने आणि प्रदर्शन सभागृहे आहेत.
हैदराबाद शहराला ‘मोत्यांचे शहर’ आणि ‘निजामांचे शहर’ असे का म्हटले जाते, याची माहिती वोटेरी यांनी यामध्ये दिली. कुतुबशाहीची स्थापना या शहरामध्ये झाली, त्याचा एक ज्वलंत इतिहास या शहराचा आहे. काही वर्षांनंतर या शहरावर मुघलांचे साम्राज्य होते. तसेच असफजाही घराण्याच्या ताब्यातही हे शहर होते. हैद्राबादच्या संस्कृतीमध्ये अशा सर्व शाही घराण्यांच्या भूतकाळाचे प्रतिबिंब दिसून येत असल्याचे वेबमालिकेत सांगण्यात आले. गोवळकोंडा किल्ला आजही शहराच्या गौरवशाली इतिहासाची साक्ष देत आहे. तसेच शहराच्या गजबजलेल्या भागातील चारमिनारसारख्या वास्तू गतकाळच्या वैभवशाली स्थापत्यशैलीचा नमूना आहेत.
हैद्राबादचे जुळे शहर म्हणून सिंकदराबादचा उल्लेख केला जातो. याविषयी माहिती देताना वोट्टेरी यांनी 1798 मध्ये निझाम आणि ब्रिटिश यांच्यात झालेल्या युतीविषयी माहिती दिली. चारमिनारच्या उत्तरेकडे शहराला छावणी -बनविण्यात आली आणि तिसरा निजाम नवाब सिकंदर याच्या नावावरून सिकंदराबाद शहराचे नाव ठेवण्यात आल्याची माहिती देण्यात आली.
या वेबसत्राची माहिती -https://www.youtube.com/channel/UCbzIbBmMvtvH7d6Zo_ZEHDA/ येथे उपलब्ध आहे. पर्यटन मंत्रालयाशी संबंधित सर्व संकेत स्थळावर आणि सरकारच्या वेबपेजवर सर्व वेबमालिकांचा तपशील उपलब्ध आहे. तसेच यापुढील सत्र 29 ऑगस्ट,2020 रोजी 11.00 वाजता प्रसारित होणार आहे.
M.Chopade/S.Bedekar/P.Kor
अर्थ मंत्रालय
आयजीएसटी परताव्यांबद्दल समस्या असलेल्या निर्यातदारांसाठी केंद्रीय अप्रत्यक्ष कर आणि सीमाशुल्क मंडळाकडून सुविधा
नवी दिल्ली, 22 फेब्रुवारी 2021
ज्या करपरतव्यांमध्ये GSTR1 आणि GSTR3B यांच्यातील आकडेवारी जुळत नसल्याने ती प्रकरणे अद्याप ICEGATE कडे पाठवण्यात आलेली नाहीत, आणि त्यामुळे प्रलंबित राहिलेल्या IGST परताव्यांसाठी केंद्रीय अप्रत्यक्ष कर आणि सीमाशुल्क मंडळ- CBIC ने मुदतवाढ दिली आहे.
यामुळे अद्याप न दिलेल्या परताव्यांची समस्या सुटू शकेल. निर्यातदारांनी आपल्या लेखापालाच्या सहीने हमीपत्र/निवेदन लिहून दिल्यास आणि परताव्यानंतरही लेखापरीक्षण छाननीसाठी हमी दिल्यास, हे परतावे जारी करण्याची परवानगी दिली जाऊ शकेल. मंडळाच्या 04/2021परिपत्रकानुसार ही सुविधा देण्यात आली असून 31 मार्च 2021 नंतरच्या सर्व शिपिंग बिलांना ही सुविधा लागू असेल.
तसेच सीबीआयसी ने बिलांमधील आकडेवारी जुळत नसल्यास  त्यावर तोडगा काढण्यासाठीच्या सुविधेलाही परिपत्रक 05/2021 नुसार कायमस्वरूपी मुदतवाढ दिली आहे. ग्राहक-अधिकारी यांच्यातील समोरासमोर चर्चेतून यावर तोडगा काढता येईल. आधी ही सुविधा केवळ 31 डिसेंबर.2019 पूर्वीच्या शिपिंग बिलांनाच लागू होती.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126